ການເຈລະຈາກ່ຽວກັບ Brexit ອາດຈະເລີ່ມຕົ້ນແຕ່ວັນທີ 19/06
(VOVWORLD) - ຫົວໜ້າຄະນະເຈລະຈາຂອງສະຫະພາບ ເອີລົບ (ອີຢູ) ກ່ຽວກັບເລື່ອງ ອັງກິດ ຖອນອອກຈາກ ອີຢູ (ຫຼືເອີ້ນວ່າ Brexit) ທ່ານ Michel Barnier ຄາດວ່າ ຈະເລີ່ມຕົ້ນບັນດາການເຈລະຈາກ່ຽວກັບ Brexit ໃນວັນທີ 19 ມີຖຸນາ ຈະມາເຖິງ
ພາຍຫລັງການເລືອກຕັ້ງສະພາແຫ່ງຊາດຢູ່ ອັງກິດ ເປັນເວລາ 11 ວັນ. ຕາມໜັງສືພິມຜູ້ປົກປ້ອງ (ອັງກິດ), ວັນທີ 19 ມີຖຸນາ ທ່ານ Barnier ຈະພົບປະກັບທ່ານ David Davis ລັດຖະມົນຕີຮັບຜິດຊອບການເຈລະຈາ Brexit ຂອງ ອັງກິດ ເພື່ອປຶກສາຫາລືບັນດາມາດຕະການ Brexit. ອີຢູ ຮຽກຮ້ອງແບ່ງແຍກບັນດາການເຈລະຈາອອກເປັນ 4 ໄລຍະໃນ 4 ອາທິດ, ໜຶ່ງໄລຍະຈະເຈລະຈາໜຶ່ງບັນຫາຫຼັກແຫຼ່ງ.
ກ່ອນໜ້ານັ້ນ, ວັນທີ 29 ເມສາ, ທີ່ກອງປະຊຸມສຸດຍອດຢູ່ ບຣຸກແຊນການນຳບັນດາປະເທດ ອີຢູ ໄດ້ຮັບຮອງເອົາຍຸດທະສາດເຈລະຈາ Brexit, ຕາມນັ້ນແລ້ວ ກ່ອນອື່ນໝົດຄວນແກ້ໄຂບັນດາບັນຫາພື້ນຖານທີ່ກ່ຽວຂ້ອງເຖິງ Brexit, ຫລັງຈາກນັ້ນ ປຶກສາຫາລືການພົວພັນຄູ່ຮ່ວມມືໃນອະນາຄົດ. ວິວັດການເຈລະຈາຈະແກ່ຍາວເປັນເວລາ 2 ປີ.